নোয়াপাড়া থেকে বিমানবন্দর মেট্রোর ট্রায়াল রান সফল

কলকাতা: এবার মেট্রো করে পৌঁচ্ছে যাওয়া যাবে কলকাতা বিমানবন্দরে। নোয়াপাড়া থেকে ছুটল বিমানবন্দরের মেট্রো (Noapara-Airport Metro)। সফল হল প্রথম ট্রায়াল রান। চলতি বছরেই চালু হতে চলেছে এই রুট। এই রুট চালু হলে কলকাতা মেট্রোর পালকে জুড়ে নয়া পালক। পাশাপাশি কলকাতা বিমান বন্দর থেকে উত্তর ২৪ পরগনার সধ্যে সংযোগ আরও মসৃণ হল।

কলকাতা মেট্রো রেল সূত্রের খবর,জয় হিন্দ বিমানবন্দর মেট্রো (Airport Metro) স্টেশনে যাওয়ার পথে দমদম ক্যান্টনমেন্ট স্টেশনে রেকটি থামে। এই রুট চালু হলে ৩৪-৩৬ মিনিটে নোয়াপাড়া থেকে বিমানবন্দর পৌঁছে যাওয়া যাবে। ট্রায়াল রেকটি দুপুর ১২টা ৩১ মিনিটে জয় হিন্দ বিমান বন্দর মেট্রো স্টেশনে পৌঁছয়। জয় হিন্দ মেট্রো স্টেশন থেকে রেকটি ফেরার যাত্রা শুরু হয় বেলা ১টা ৫৭ নাগাদ শুরু হয় এবং ২টো ২১ মিনিটে নোয়াপাড়া মেট্রো স্টেশনে পৌঁছয়। এই রুটের মেট্রো ব্লু লাইন এবং ইয়েলো লাইনের মধ্যে হবে সংযোগ স্থাপন। মেট্রোর জেনারেল ম্যানেজার এই অংশে প্রথম ট্রায়াল রান সফলভাবে সম্পন্ন করার জন্য সকলকে অভিনন্দন জানান।

আরও পড়ুন: ধৃতরাষ্ট্রকে মহাভারতের বর্ণনা দিয়েছিল ধর্মের সঞ্জয়, এবার আরজি কর কাণ্ডের সঞ্জয় গীতা পড়তে চাইল জেলে

জয় হিন্দ বিমান বন্দর এশিয়ার বৃহত্তম ভূগর্ভস্থ মেট্রো স্টেশনগুলির মধ্যে একটি হতে চলেছে। নোয়াপাড়া মেট্রো স্টেশনটি ব্লু লাইন এবং ইয়েলো লাইনের মধ্যে যাত্রী বিনিময়ের স্থান হবে। জয় হিন্দ বিমান বন্দর স্টেশনটি অরেঞ্জ লাইন এবং ইয়েলো লাইনের সংযোগকারী স্টেশন হবে। জয় হিন্দ বিমানবন্দর স্টেশনে ১৮০ মিটার দৈঘ্যের ৫টি প্লাটফর্ম থাকবে। এই রুটে চারটি স্টেশন থাকবে- নোয়াপাড়া, দম দম ক্যান্টনমেন্ট, যশোর রোড এবং জয় হিন্দ বিমান বন্দর। আবার নোয়াপাড়া সংযুক্ত একদিকে দক্ষিণেশ্বর অন্যদিকে অন্যদিকে গড়িয়া পর্যন্ত। এই বিমানবন্দরের মোট এলাকা ১৪৬৪৫ বর্গমিটার। যশোর রোডকে জয় হিন্দ বিমানবন্দরের সঙ্গে সংযুক্ত করবে এই স্টেশন। একটি পাতালপথে ঢুকতে হবে বিমানবন্দরে। তার দৈর্ঘ্য ২৭০ মিটার এবং প্রস্থ ১৩ মিটার। এই পাতালপথের তিনটি গেট আছে। পার্কিং এলাকা থেকে আসা যাত্রীরাও একটি গেট দিয়ে প্রবেশ করতে পারবেন। যাত্রীদের সুবিধার জন্য ৯০ মিটার দৈর্ঘ্যের পাতাল পথ থাকবে।

অন্য খবর দেখুন